Forældreparret - en 36-årig mand og en 31-årig kvinde - blev første gang varetægtsfængslet i fire uger den 27. maj. Her kom det frem, at den to måneder gamle baby havde brud på højre underben, højre arm og flere ribben. Fire uger efter det første retsmøde fik begge forældre forlænget varetægtsfængslingen - denne gang frem til den 5. juli, hvor næste retsmøde finder sted. Det lille spædbarn er nu anbragt. Politiet er tilbageholdende med flere informationer i sagen, da grundlovsforhørene foregik bag lukkede døre.
Et forældrepar fra Aabybro-egnen er stadig varetægtsfængslet. De blev anholdt i maj måned for grov vold mod deres blot to måneder gamle spædbarn.